section_heading: Ekspedicija na Grenland
paragraph_text: Nedugo zatim Hudson Bay Company je Joeu kupila novi brod i on je njime prevezao Chica i Zagora u Kaliforniju. Nedugo zatim, brod je preimenovao u Dragoon u sjećanje na pustolovinu sa Žutim Zmajem. Zatim je Dragoon bio unajmljen od profesora Martina Van Dickea da ga odvede na Grenland u potragu za olupinom engleskog broda Jednorog koji je nestao još u 17. stoljeću prevozeći tajanstveni teret za koji profesor vjeruje da je odgovoran za nestanak naroda koji je nastanjivao drevni grad Teotihuacan. Ispadne da je profesor bio u pravu ali na olupini Jednoroga otkrije se da je teret zapravo bio biološko oružje koje vuče porijeklo još od vremena Atlantide. Ondje Zagor, Joe i profesor Van Dicke budu zarobljeni od ljudi profesora Karla Weisa, starog Van Dickeovog konkurenta koji namjerava biološko oružje iskoristiti za svoje ciljeve. Van Dicke aktivira oružje koje ubije njega, Weisa i njegove ljude dok Zagor uspije aktivirati eksploziv Weisovih ljudi nakon čega Jednorog eksplodira i zajedno s biološkim oružjem potone na dno mora. Joe i Zagor su se vratili na Dragoon i Joe je Zagora i Chica ostavio u New Yorku.